BJC ปี 65 กำไรโต 40% ทะลุ 5 พันล้าน แจกปันผล 0.65 บ.
BJC อวดกำไรปี 65 โต 39.77% แตะ 5.01 พันล้าน รับยอดขายธุรกิจบรรจุภัณฑ์ และค้าปลีกสมัยใหม่ รายได้ค่าเช่าฟื้น พร้อมแจกปันผล 0.65 บ. จ่าย 24 พ.ค.นี้
BJC อวดกำไรปี 65 โต 39.77% แตะ 5.01 พันล้าน รับยอดขายธุรกิจบรรจุภัณฑ์ และค้าปลีกสมัยใหม่ รายได้ค่าเช่าฟื้น พร้อมแจกปันผล 0.65 บ. จ่าย 24 พ.ค.นี้
22 ก.พ. 2566

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

สำหรับผลการดำเนินงานงวดปี 65 บริษัทมีรายได้อยู่ที่ 163,601 ล้านบาท เพิ่มขึ้น 8.9% จากช่วงเดียวกันของปีก่อน สาเหตุหลักมาจากการเพิ่มขึ้นของยอดขายในกลุ่มธุรกิจบรรจุภัณฑ์ และกลุ่มธุรกิจค้าปลีกสมัยใหม่ รวมถึงการเพิ่มขึ้นของรายได้อื่นเนื่องจากการกลับมาฟื้นตัวของรายได้ค่าเช่าของกลุ่มธุรกิจค้าปลีกสมัยใหม่
อีกทั้งกำไรก่อนดอกเบี้ยและภาษีเงินได้งบประจำปี 65 อยู่ที่ 10,988 ล้านบาท เพิ่มขึ้น 11.4 จากช่วงเดียวกันของปีก่อน โดยการเพิ่มขึ้นมีสาเหตุมาจากยอดขายที่เติบโตในกลุ่มธุรกิจบรรจุภัณฑ์ รวมถึงการเติบโตของยอดขายและรายได้ค่าเช่า และความสามารถในการทำกำไรที่ดีขึ้นของกลุ่มธุรกิจค้าปลีกสมัยใหม่
นอกจากนั้นที่ประชุมคณะกรรมการบริษัทฯ เมื่อวันที่ 22 ก.พ.66 มีมติอนุมัติจ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค. 65 เป็นเงินสดในอัตรา 0.65 บาท/หุ้น กำหนดขึ้นเครื่องหมาย XD วันที่ 3 พ.ค.66 กำหนดจ่ายเงินปันผลให้ผู้ถือหุ้น 24 พ.ค.66